
Nr.197, datë 21.2.2008 

PËR MIRATIMIN E LISTËS PËRFUNDIMTARE TË PRONAVE, PYJE DHE KULLOTA, QË DO TË TRANSFEROHEN NË PRONËSI TË NJËSISË SË QEVERISJES VENDORE, KOMUNA KUSHOVË TË QARKUT TË ELBASANIT
 
Në mbështetje të nenit 100 të Kushtetutës, të neneve 2, 3 e 17 të  ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, dhe të  nenit 23 të ligjit nr.9385, datë 4.5.2005 “Për pyjet dhe shërbimin pyjor” të ndryshuar,  me propozimin e Ministrit të Mjedisit, Pyjeve dhe Administrimit të Ujërave dhe të Ministrit të Brendshëm, Këshilli i Ministrave 
 
VENDOSI:
 
1.  Miratimin e listës përfundimtare të pronave të paluajtshme publike, pyje dhe kullota, që janë në juridiksionin territorial dhe administrativ të njësisë së qeverisjes vendore, komuna Kushovë të qarkut të Elbasanit, që do t’i transferohen në pronësi kësaj njësie. 
2.  Lista përfundimtare e pronave të paluajtshme, pyje dhe kullota, me 5 (pesë) fletë, që përfundon me numrin rendor 163 (njëqind e gjashtëdhjetë e tre), dhe lidhja 1 i bashkëlidhen këtij vendimi dhe janë pjesë përbërëse e tij. 
 3.  Ngarkohen Ministria e Brendshme, Ministria e Mjedisit, Pyjeve dhe Administrimit të Ujërave, kryeregjistruesi i Pasurive të Paluajtshme të Republikës së Shqipërisë dhe komuna Kushovë për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
KRYEMINISTRI
Sali  Berisha

Njësia e Qeverisjes Vendore Komuna Kushovë					Lidhja 1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	304-437;
	Pyje, kullota
	Në pronësi

	445-446;
	Pyje, kullota
	Në pronësi

	467-473;
	Pyje, kullota
	Në pronësi

	507-526
	Pyje, kullota
	Në pronësi

